Ρεβυθοσαλάτα με ψητά λαχανικά
Ρεβυθοσαλάτα, ένα πλήρες γεύμα.
300 γρ. ρεβύθια, μουλιασμένα αποβραδίς, 1 φύλλο δάφνης, 2 πράσα, καθαρισμένα και κομμένα σε ροδέλες 2-3 εκ., 1 μαραθόριζα, καθαρισμένη και κομμένη σε μεγάλα κυδωνάτα κομμάτια, 1 μεγάλο ξερό κρεμμύδι, σε λεπτές φέτες, 2 πιπεριές Φλωρίνης από βαζάκι, στραγγισμένες και ψιλοκομμένες, 40 ml ελαιόλαδο, 50 ml ελαιόλαδο, 1 κουτ. σούπας ξίδι (ή περισσότερο, αν μας αρέσει), 1 κουτ. σούπας μουστάρδα απαλή, 1/2 κουτ. γλυκού μέλι, αλάτι, φρεσκοτριμμένο πιπέρι
Για να φτιάξουμε ρεβυθοσαλάτα με ψητά λαχανικά, αρχικά, στραγγίζουμε τα ρεβύθια. Στη συνέχεια, τα ξεπλένουμε και τα βράζουμε σε άφθονο νερό για 1½-2 ώρες, μέχρι να μαλακώσουν καλά, αλλά να μη διαλύονται. Λίγα λεπτά πριν από το τέλος, τα αλατίζουμε. Τα στραγγίζουμε και τα αφήνουμε να κρυώσουν.Προθερμαίνουμε το γκριλ. Βράζουμε μπόλικο νερό σε μια μέτρια κατσαρόλα, προσθέτουμε τη δάφνη και ζεματίζουμε τα πράσα και τη μαραθόριζα για 3-4 λεπτά. Τα στραγγίζουμε και τα βάζουμε σε μονή στρώση σε ένα μέτριο ταψάκι. Προσθέτουμε τις φέτες κρεμμυδιού και τις πιπεριές Φλωρίνης, περιχύνουμε με το ελαιόλαδο και αλατοπιπερώνουμε. Ψήνουμε τα λαχανικά για 12-15 λεπτά, μέχρι να ροδίσουν.Τα ανακατεύουμε με τα στραγγισμένα ρεβύθια.Χτυπάμε όλα τα υλικά σε ένα μπολάκι.Περιχύνουμε τη ρεβυθοσαλάτα και σερβίρουμε αμέσως.
Πιπεριές,Πράσα,Ρεβύθια,Χορτοφαγικά